paragraph_text: Antarktički prion (lat. Pachyptila desolata) je vrsta morske ptice iz roda Pachyptila. Ima tri podvrste koje se razlikuju po dužini repa i kljuna, te rasponu krila. Živi u južnom oceanu. Hrani se zooplanktonom, rakovima, kozicama, ribama i lignjama. Duga je 28 cm, a ima raspon krila 58-66 cm. Teška je 150-160 grama. Plavosive je boje. Rep je siv, a ima crn vrh. Ova ptica je jako društvena i često se viđa u velikim jatima. Procijenjena populacija ove ptice je 15 000 000 jedinki.